title: Sklep Sveta (SZVP) 2015/2005 z dne 10. novembra 2015 o podaljšanju mandata posebnega predstavnika Evropske unije v Afganistanu

text:
               11.11.2015

               SL

               Uradni list Evropske unije

               L 294/53

         SKLEP SVETA (SZVP) 2015/2005
   z dne 10. novembra 2015
   o podaljšanju mandata posebnega predstavnika Evropske unije v Afganistanu
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2013 sprejel Sklep 2013/393/SZVP (1), s katerim je Franza-Michaela SKJOLDA MELLBINA imenoval za posebnega predstavnika Evropske unije (PPEU) za Afganistan. Mandat PPEU se izteče 31. oktobra 2015.

               (2)

               Mandat PPEU bi bilo treba podaljšati za nadaljnjih 16 mesecev.

               (3)

               PPEU bo svoj mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Franza-Michaela SKJOLDA MELLBINA kot PPEU v Afganistanu se podaljša do 28. februarja 2017. Svet lahko sklene, da mandat PPEU na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) predčasno preneha.
   Člen 2
   Cilji politike
   PPEU zastopa Unijo in spodbuja uresničevanje ciljev politike Unije v Afganistanu, in sicer ob tesnem usklajevanju s predstavniki držav članic v Afganistanu. PPEU zlasti:

               (a)

               prispeva k izvajanju skupne izjave EU in Afganistana ter strategije EU za Afganistan za obdobje 2014–2016 ter po potrebi sporazuma o sodelovanju med EU in Afganistanom o partnerstvu in razvoju;

               (b)

               podpira politični dialog med Unijo in Afganistanom;

               (c)

               podpira osrednjo vlogo, ki jo imajo Združeni narodi (ZN) v Afganistanu, zlasti pa prispeva k boljšemu usklajevanju mednarodne pomoči in s tem spodbuja izvajanje sporočil s konferenc v Bonnu, Čikagu, Tokiu in Londonu ter zadevnih resolucij ZN.

         Člen 3
   Mandat
   Da bi PPEU izpolnil svoj mandat, v tesnem sodelovanju s predstavniki držav članic v Afganistanu:

               (a)

               podpira stališča Unije glede političnega procesa in razvoja dogodkov v Afganistanu;

               (b)

               ohranja tesne stike z zadevnimi afganistanskimi institucijami, zlasti vlado, parlamentom in lokalnimi organi, ter podpira njihov razvoj. Ohranjati bi moral tudi stike z drugimi afganistanskimi političnimi skupinami in drugimi zadevnimi akterji v Afganistanu, zlasti zadevnimi akterji civilne družbe;

               (c)

               ohranja tesne stike z zadevnimi mednarodnimi in regionalnimi deležniki v Afganistanu, zlasti s posebnim predstavnikom generalnega sekretarja ZN in višjim civilnim predstavnikom Organizacije Severnoatlantske pogodbe (NATO) ter drugimi ključnimi partnerji in organizacijami;

               (d)

               poroča o napredku pri doseganju ciljev iz skupne izjave EU in Afganistana, strategije EU za Afganistan za obdobje 2014–2016, sporazuma o sodelovanju med EU in Afganistanom o partnerstvu in razvoju ter sporočil s konferenc v Bonnu, Čikagu, Tokiu in Londonu, zlasti na naslednjih področjih:

                           (i)

                           krepitev civilnih zmogljivosti, zlasti na podnacionalni ravni;

                           (ii)

                           dobro upravljanje in vzpostavitev institucij, potrebnih za obstoj pravne države, zlasti neodvisnega sodstva;

                           (iii)

                           volilne in ustavne reforme;

                           (iv)

                           reforme varnostnega sektorja, vključno z okrepitvijo sodnih institucij in pravne države, nacionalne vojske in policije, zlasti pa vzpostavitev civilne policije;

                           (v)

                           spodbujanje rasti, zlasti s kmetijstvom in razvojem podeželja;

                           (vi)

                           spoštovanje mednarodnih obveznosti Afganistana na področju človekovih pravic, vključno s spoštovanjem pravic pripadnikov manjšin in žensk ter otrok;

                           (vii)

                           spoštovanje demokratičnih načel in pravne države;

                           (viii)

                           spodbujanje udeležbe žensk v javni upravi in civilni družbi, v skladu z Resolucijo Varnostnega sveta ZN 1325(2000) pa tudi v mirovnem procesu;

                           (ix)

                           spoštovanje mednarodnih obveznosti Afganistana, vključno s sodelovanjem pri mednarodnih prizadevanjih v boju proti terorizmu, prometu s prepovedanimi drogami, trgovini z ljudmi ter širjenju orožja in orožja za množično uničevanje in z njim povezanih materialov;

                           (x)

                           zagotavljanje humanitarne pomoči ter urejena vrnitev beguncev in notranje razseljenih oseb ter

                           (xi)

                           uspešnejša navzočnost in dejavnosti Unije v Afganistanu ter prispevek k pripravi rednih poročil o izvajanju strategije EU za Afganistan za obdobje 2014–2016, ki jih je zahteval Svet;

               (e)

               dejavno sodeluje v lokalnih forumih za usklajevanje, kot je skupni odbor za usklajevanje in spremljanje, obenem pa države članice, ki ne sodelujejo, v celoti obvešča o odločitvah, sprejetih na teh ravneh;

               (f)

               svetuje glede sodelovanja in stališč Unije na mednarodnih konferencah v zvezi z Afganistanom ter zlasti na naslednji mednarodni ministrski konferenci o Afganistanu, ki jo bo Unija v tesnem sodelovanju z afganistanskimi oblastmi in glavnimi mednarodnimi partnerji soorganizirala v Bruslju;

               (g)

               dejavno sodeluje pri spodbujanju regionalnega sodelovanja prek zadevnih pobud, vključno z istanbulskim procesom in konferenco o regionalnem gospodarskem sodelovanju v Afganistanu (RECCA);

               (h)

               prispeva k izvajanju politike Unije na področju človekovih pravih in smernic EU o človekovih pravicah, zlasti v zvezi z ženskami in otroki na območjih, ki so jih prizadeli konflikti, in sicer še posebej s spremljanjem in obravnavo razvoja dogodkov v zvezi s tem;

               (i)

               po potrebi podpira vključujoč mirovni proces pod vodstvom Afganistana, katerega cilj je politična rešitev v skladu z dogovori s konference v Bonnu.

         Člen 4
   Izvajanje mandata
   1.   PPEU je odgovoren za izvajanje mandata pod nadzorom VP.
   2.   PVO je prednostno povezan s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. novembra 2015 do 28. februarja 2017 je 7 625 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU Svet in Komisijo nemudoma in redno obvešča o sestavi ekipe.
   2.   Države članice, institucije Unije in ESZD lahko predlagajo napotitev osebja na delo pri PPEU. Plače tako napotenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice napotile na institucije Unije ali ESZD. Člani mednarodnega pogodbenega osebja morajo biti državljani ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU, doseže dogovor z državo gostiteljico. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde, določene s Sklepom Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, določa upravljanje varnih premikov osebja na območje, za katerega je odgovoren in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na pogoje na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu opravili ustrezno varnostno usposabljanje glede na stopnjo ogroženosti, ki jo je za zadevno območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

         Člen 11
   Poročanje
   PPEU redno pripravlja poročila za VP in PVO. PPEU po potrebi poroča tudi delovnim skupinam Sveta. Redna poročila se razpošljejo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti delovanja Unije in pomaga zagotoviti, da za doseganje ciljev politike Unije vsi instrumenti Unije in ukrepi držav članic delujejo dosledno. Dejavnosti PPEU so usklajene z dejavnostmi Komisije, pa tudi z delegacijo Unije v Pakistanu. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesne stike z vodji misij držav članic in vodji delegacij Unije. Ti PPEU pri izvajanju njegovega mandata pomagajo po svojih najboljših močeh. PPEU vodji policijske misije Evropske unije v Afganistanu (EUPOL AFGHANISTAN) zagotavlja lokalne politične smernice. PPEU in civilni poveljnik operacije se po potrebi medsebojno posvetujeta. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in njegovo osebje pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Afganistan, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU do konca junija 2016 predloži Svetu, VP in Komisiji poročilo o napredku, do konca novembra 2016 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. novembra 2015.

      V Bruslju, 10. novembra 2015

            Za Svet

            Predsednik

         P. GRAMEGNA

      (1)  Sklep Sveta 2013/393/SZVP z dne 22. julija 2013 o spremembi Sklepa 2013/382/SZVP o podaljšanju mandata posebnega predstavnika Evropske unije za Afganistan (UL L 198, 23.7.2013, str. 47).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta 2005/851/SZVP z dne  21. novembra 2005  o sklenitvi Sporazuma med Evropsko unijo in Kanado o vzpostavitvi okvira za udeležbo Kanade v operacijah Evropske unije za krizno upravljanje

text:
               1.12.2005

               SL

               Uradni list Evropske unije

               L 315/20

      SKLEP SVETA 2005/851/SZVP
   z dne 21. novembra 2005
   o sklenitvi Sporazuma med Evropsko unijo in Kanado o vzpostavitvi okvira za udeležbo Kanade v operacijah Evropske unije za krizno upravljanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Pogoji glede udeležbe tretjih držav v operacijah EU za krizno upravljanje morajo biti določeni v Sporazumu o vzpostavitvi okvira za morebitno prihodnjo udeležbo, namesto da bi se jih določalo za vsako posamezno operacijo posebej.

               (2)

               Predsedstvo, ob pomoči generalnega sekretarja/visokega predstavnika, se je na podlagi pooblastila Sveta z dne 23. februarja 2004 dogovorilo o Sporazumu med Evropsko unijo in Kanado o vzpostavitvi okvira za udeležbo Kanade v operacijah Evropske unije za krizno upravljanje.

               (3)

               Ta sporazum je treba odobriti –

         SKLENIL:
   Člen 1
   Sporazum med Evropsko unijo in Kanado o vzpostavitvi okvira za udeležbo Kanade v operacijah Evropske unije za krizno upravljanje se odobri v imenu Evropske unije.
   Besedilo Sporazuma je priloženo k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne veljati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 21. novembra 2005

            Za Svet

            Predsednik

         J. STRAW

         SPORAZUM

      med Evropsko unijo in Kanado o vzpostavitvi okvira za udeležbo Kanade v operacijah Evropske unije za krizno upravljanje
      EVROPSKA UNIJA
      na eni strani in
      KANADA
      na drugi strani
      v nadaljevanju „pogodbenici“, STA SE –
      ob upoštevanju naslednjega:

                  (1)

                  Evropska unija (EU) lahko sprejme ukrepe na področju kriznega upravljanja;

                  (2)

                  Na Evropskem svetu iz Seville z dne 21. in 22. junija 2002 so bili dogovorjeni načini posvetovanja in sodelovanja med Evropsko unijo in Kanado glede kriznega upravljanja;

                  (3)

                  Evropska unija se bo odločila, ali bodo tretje države povabljene k udeležbi v operaciji EU za krizno upravljanje. Kanada lahko sprejme povabilo Evropske unije in ponudi svoj prispevek. V tem primeru se bo Evropska unija odločila, ali sprejme predlagani prispevek Kanade;

                  (4)

                  Če se Evropska unija odloči za vojaško operacijo kriznega upravljanja z dostopom do sredstev in zmogljivosti NATA, lahko Kanada načelno izrazi namen za sodelovanje v operaciji;

                  (5)

                  Splošne pogoje glede udeležbe Kanade v operacijah EU za krizno upravljanje je treba določiti v Sporazumu, ki vzpostavlja okvir za morebitno prihodnjo udeležbo, namesto da bi se jih določalo za vsako posamezno operacijo posebej;

                  (6)

                  Takšen Sporazum ne sme posegati v samostojnost odločanja Evropske unije in ne sme posegati v odločanje Kanade od primera do primera v zvezi s sodelovanjem v operacijah EU za krizno upravljanje –

            DOGOVORILI O NASLEDNJEM:
      ODDELEK I
      SPLOŠNE DOLOČBE
      Člen 1
      Odločitve, povezane z udeležbo
      1.   Potem, ko Evropska unija sprejme odločitev, da k udeležbi v operaciji EU za krizno upravljanje povabi Kanado in se Kanada načeloma odloči za udeležbo, Kanada Evropski uniji posreduje informacije o predlaganem prispevku.
      2.   V primeru, da se Evropska unija odloči za vojaško operacijo kriznega upravljanja z dostopom do sredstev in zmogljivosti NATA, Kanada obvesti Evropsko unijo o morebitnem namenu udeležbe v operaciji, nato pa posreduje informacije o nameravanem prispevku.
      3.   Evropska unija se pri oceni prispevka Kanade posvetuje z Kanado.
      4.   Da bi zagotovila udeležbo Kanade v skladu z določbami tega sporazuma, Evropska unija Kanado pravočasno in takoj, ko je to mogoče, s pismom obvesti o rezultatu ocene.
      Člen 2
      Okvir
      1.   Kanada se pridruži skupnemu ukrepu, s katerim Svet Evropske unije odloči, da bo EU izvedla operacijo za krizno upravljanje, in kateremu koli skupnemu ukrepu ali sklepu, s katerim Svet Evropske unije odloči o spremembi ali razširitvi mandata operacije EU za krizno upravljanje, v skladu z določbami tega sporazuma in vsemi zahtevanimi izvedbenimi ukrepi.
      2.   Udeležba Kanade v operaciji EU za krizno upravljanje ne posega v avtonomijo odločanja Evropske unije.
      Člen 3
      Status osebja in sil
      1.   Status osebja, dodeljenega civilni operaciji EU za krizno upravljanje in/ali sil, ki jih Kanada prispeva k vojaški operaciji EU za krizno upravljanje, ureja sporazum o statusu misije/sil, če obstaja, sklenjen med Evropsko unijo in državo(-ami), kjer operacija poteka.
      2.   Status osebja, dodeljenega vojaškemu poveljstvu ali poveljujočim elementom, ki se nahajajo izven držav(-e), kjer poteka operacija EU za krizno upravljanje, urejajo dogovori med pristojnimi organi glede vojaškega poveljstva in zadevnih poveljujočih elementov ter pristojnimi organi Kanade.
      3.   Brez poseganja v sporazum o statusu misije/sil iz odstavka 1 tega člena je Kanada pristojna za svoje osebje, ki sodeluje v operaciji EU za krizno upravljanje.
      4.   Brez poseganja v sporazum o statusu misije/sil iz odstavka 1 tega člena je Kanada odgovorna za vse zahtevke v zvezi z udeležbo v operaciji EU za krizno upravljanje, ki jih vloži njeno osebje ali se nanj nanašajo.
      5.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), kjer operacija poteka, Kanada, v kolikor je bila dokazana njena odgovornost, plača odškodnino pod pogoji, predvidenimi v sporazumu o statusu misije/sil, če je na voljo, kakor je določeno v odstavku 1 tega člena.
      6.   Kanada se obvezuje, da bo ob podpisu tega sporazuma pripravila izjavo o odstopu od odškodninskih zahtevkov do katere koli države, ki je udeležena v operaciji EU za krizno upravljanje, v kateri je udeležena Kanada. Vzorec te izjave je določen v Prilogi k temu sporazumu.
      7.   Evropska unija se obvezuje zagotoviti, da bodo države članice ob podpisu tega sporazuma pripravile izjavo o odstopu od odškodninskih zahtevkov od Kanade, ko je ta udeležena v operaciji EU za krizno upravljanje. Vzorec te izjave je določen v Prilogi k temu sporazumu.
      Člen 4
      Zaupne informacije
      1.   Kanada zagotovi, da kanadsko osebje pri ravnanju z zaupnimi informacijami EU v okviru operacije za krizno upravljanje, ki jo vodi EU, spoštuje osnovna načela in minimalne standarde predpisov Sveta Evropske unije o varovanju tajnosti iz Sklepa Sveta 2001/264/ES (1). Kanada tudi zagotovi, da kanadsko osebje spoštuje nadaljnje smernice v zvezi z zaupnimi informacijami EU, ki so jim jih izdali pristojni organi, vključno s smernicami poveljnika operacije EU v okviru vojaške operacije EU za krizno upravljanje ali vodje misije EU v okviru civilne operacije EU za krizno upravljanje, brez poseganja v člena 6(2) in 10(2).
      2.   Če EU prejme zaupne informacije od Kanade, se te informacije primerno zaščitijo glede na stopnjo tajnosti in enakovredno glede na standarde, uvedene s predpisi, ki se uporabljajo za zaupne informacije EU.
      3.   Če sta EU in Kanada sklenili sporazum o varnostnih postopkih za izmenjavo zaupnih informacij, se določbe tega sporazuma uporabljajo v okviru operacije EU za krizno upravljanje.
      ODDELEK II
      DOLOČBE O UDELEŽBI V CIVILNIH OPERACIJAH ZA KRIZNO UPRAVLJANJE
      Člen 5
      Osebje, dodeljeno civilni operaciji EU za krizno upravljanje
      1.   Kanada zagotovi, da njeno osebje, dodeljeno civilni operaciji EU za krizno upravljanje, svoje naloge opravlja v skladu s:

                  (a)

                  skupnim ukrepom in njegovimi naknadnimi spremembami, kakor je navedeno v členu 2(1) tega sporazuma;

                  (b)

                  operativnim načrtom;

                  (c)

                  izvedbenimi ukrepi.

            2.   Kanada pravočasno obvesti vodjo misije civilne operacije EU za krizno upravljanje in generalni sekretariat Sveta Evropske unije o vseh spremembah svojega prispevka k civilni operaciji EU za krizno upravljanje.
      3.   Osebje, dodeljeno civilni operaciji EU za krizno upravljanje, opravi zdravniški pregled in cepljenje, ki ga pristojni kanadski organi štejejo za potrebno, njegovo zdravstveno sposobnost za opravljanje funkcije pa potrdi pristojni organ Kanade. Osebje, dodeljeno civilni operaciji EU za krizno upravljanje, predloži izvod tega potrdila.
      Člen 6
      Struktura poveljevanja
      1.   Osebje, ki ga dodeli Kanada, pri opravljanju svojih nalog in ravnanju upošteva zgolj interese civilne operacije EU za krizno upravljanje brez poseganja v odstavek 2.
      2.   Vse osebje ostane pod polnim poveljstvom svojih nacionalnih organov.
      3.   Nacionalni organi prenesejo operativni nadzor na vodjo misije civilne operacije EU za krizno upravljanje, ki to pooblastilo izvaja prek hierarhične strukture poveljevanja in nadzora.
      4.   Vodja misije vodi civilno operacijo EU za krizno upravljanje in zagotavlja njeno tekoče vodenje.
      5.   Kanada ima v skladu s pravnimi akti iz člena 2(1) tega sporazuma pri tekočem vodenju operacije enake pravice in obveznosti kakor države članice Evropske unije, ki so udeležene v operaciji.
      6.   Vodja misije civilne operacije EU za krizno upravljanje je odgovoren za disciplinski nadzor nad osebjem civilne operacije EU za krizno upravljanje. Morebitne disciplinske ukrepe izvaja pristojni nacionalni organ.
      7.   Kanada določi točko za stike nacionalnega kontingenta (NPC), ki zastopa njen nacionalni kontingent v operaciji. NPC poroča vodji misije civilne operacije EU za krizno upravljanje o nacionalnih zadevah, ki zadevajo operacijo, in je odgovorna za tekočo disciplino kontingenta.
      8.   Evropska unija sprejme sklep o zaključku operacije po posvetovanju z Kanado, če je ta na dan sprejetja sklepa o zaključku operacije še vedno udeležena v civilni operaciji EU za krizno upravljanje.
      Člen 7
      Finančni vidiki
      Kanada prevzame kritje vseh stroškov, povezanih z njeno udeležbo v operaciji, razen stroškov, za katere je v operativnem proračunu operacije predvideno skupno financiranje. To ne posega v člen 8.
      Člen 8
      Prispevek v operativni proračun
      1.   Kanada prispeva k financiranju operativnega proračuna civilne operacije EU za krizno upravljanje v skladu z odstavkom 3.
      2.   Kakršen koli finančni prispevek Kanade v operativni proračun je nižji znesek med naslednjima dvema možnostma:

                  (a)

                  delež referenčnega zneska, ki je sorazmeren razmerju med njenim BND in celotnim BND vseh držav, ki prispevajo v operativni proračun operacije; ali

                  (b)

                  delež referenčnega zneska za operativni proračun, ki je sorazmeren razmerju med številom njenega osebja, sodelujočega v operaciji, in celotnim številom osebja vseh v operaciji udeleženih držav.

            3.   Evropska unija Kanado načeloma oprosti finančnih prispevkov za določeno civilno operacijo EU za krizno upravljanje, če Evropska unija ugotovi, da je prispevek v operaciji udeležene Kanade tako velik, da bistveno prispeva k tej operaciji.
      4.   Vodja misije civilne operacije EU za krizno upravljanje in pristojne upravne službe Kanade po potrebi sklenejo dogovor o praktičnih podrobnostih glede plačila prispevkov Kanade v operativni proračun civilne operacije EU za krizno upravljanje. Ta dogovor med drugim vključuje določbe o:

                  (a)

                  zadevnem znesku;

                  (b)

                  načinu plačila finančnega prispevka;

                  (c)

                  postopku revizije.

            5.   Ne glede na odstavka 1 in 2, Kanada ne prispeva k financiranju dnevnic osebja iz držav članic Evropske unije.
      ODDELEK III
      DOLOČBE O UDELEŽBI V VOJAŠKIH OPERACIJAH KRIZNEGA UPRAVLJANJA
      Člen 9
      Udeležba v vojaški operaciji EU za krizno upravljanje
      1.   Kanada zagotovi, da njene sile in osebje, sodelujoče v vojaški operaciji EU za krizno upravljanje, opravljajo svoje naloge v skladu s:

                  (a)

                  skupnim ukrepom in njegovimi naknadnimi spremembami iz člena 2(1) tega sporazuma;

                  (b)

                  operativnim načrtom;

                  (c)

                  izvedbenimi ukrepi.

            2.   Kanada pravočasno obvesti poveljnika operacije EU o vsaki spremembi glede svoje udeležbe v operaciji.
      Člen 10
      Struktura poveljevanja
      1.   Osebje, ki ga dodeli Kanada, pri opravljanju svojih nalog in vedenju upošteva zgolj interese vojaške operacije EU za krizno upravljanje, brez poseganja v odstavek 2.
      2.   Vse sile in osebje, ki sodelujejo v vojaški operaciji EU za krizno upravljanje, ostanejo pod polnim poveljstvom svojih nacionalnih organov.
      3.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico do prenosa svoje pristojnosti.
      4.   Kanada ima v skladu s pravnimi akti iz člena 2(1) tega sporazuma pri vsakodnevnem upravljanju operacije enake pravice in obveznosti, kakor udeležene države članice Evropske unije.
      5.   Poveljnik operacije EU lahko po posvetovanju z Kanado kadar koli zahteva umik prispevka Kanade.
      6.   Kanada imenuje višjega vojaškega predstavnika (SMR), ki zastopa njen nacionalni kontingent v vojaški operaciji EU za krizno upravljanje. SMR se s poveljnikom sil EU posvetuje o vseh zadevah v zvezi z operacijo in je odgovoren za tekočo disciplino kontingenta.
      Člen 11
      Finančni vidiki
      Brez poseganja v člen 12, Kanada prevzame kritje vseh stroškov, povezanih z njeno udeležbo v operaciji, razen če je za stroške predvideno skupno financiranje, kakor je določeno v pravnih aktih iz člena 2(1) tega sporazuma in v Sklepu Sveta 2004/197/SZVP z dne 23. februarja 2004 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (2).
      Člen 12
      Prispevek k skupnim stroškom
      1.   Kanada prispeva k financiranju skupnih stroškov vojaške operacije EU za krizno upravljanje ob upoštevanju odstavka 3.
      2.   Finančni prispevek Kanade k skupnim stroškom je v vsakem primeru nižji znesek med naslednjima dvema možnostma:

                  (a)

                  delež referenčnega zneska, ki je sorazmeren razmerju med njenim BND in celotnim BND vseh držav, ki prispevajo za skupne stroške operacije, ali

                  (b)

                  delež referenčnega zneska za skupne stroške, ki je sorazmeren razmerju med številom njenega osebja, sodelujočega v operaciji, in celotnim številom osebja vseh v operaciji udeleženih držav.

            Pri izračunu zneska pod 2(b), v primeru da Kanada prispeva le osebje za vojaško poveljstvo operacije ali sil, se uporabi razmerje med njenim osebjem in celotnim številom osebja zadevnega vojaškega poveljstva. V ostalih primerih se uporabi razmerje med vsem osebjem Kanade in celotnim osebjem operacije.
      3.   Evropska unija Kanado načeloma oprosti finančnih prispevkov k skupnim stroškom določene vojaške operacije EU za krizno upravljanje, če Evropska unija ugotovi, da je prispevek v operaciji udeležene Kanade tako velik, da bistveno prispeva k tej operaciji.
      4.   Po potrebi se sklene dogovor med upraviteljem, predvidenim v Sklepu Sveta 2004/197/SZVP z dne 23. februarja 2004 o določitvi mehanizma za upravljanje financiranja skupnih stroškov operacij EU, ki so vojaškega ali obrambnega pomena, in pristojnimi upravnimi organi Kanade. Ta dogovor med drugim vsebuje določbe o:

                  (a)

                  zadevnem znesku;

                  (b)

                  načinu plačila finančnega prispevka;

                  (c)

                  postopku revizije.

            ODDELEK IV
      KONČNE DOLOČBE
      Člen 13
      Ureditev izvajanja tega sporazuma
      Brez poseganja v določbe členov 8(4) in 12(4) vse potrebne tehnične in upravne dogovore v zvezi z izvajanjem tega sporazuma sklenejo generalni sekretar Sveta Evropske unije, visoki predstavnik za skupno zunanjo in varnostno politiko ter pristojni organi Kanade.
      Člen 14
      Neizpolnjevanje obveznosti
      Če ena od pogodbenic ne izpolni svojih obveznosti, določenih v tem sporazumu, ima druga pogodbenica pravico odpovedati ta sporazum z enomesečnim odpovednim rokom.
      Člen 15
      Reševanje sporov
      Spori v zvezi z razlago ali uporabo tega sporazuma se med pogodbenicama rešujejo po diplomatski poti.
      Člen 16
      Začetek veljavnosti
      1.   Ta sporazum začne veljati prvi dan prvega meseca po tem, ko se pogodbenici uradno obvestita o zaključku za to potrebnih notranjih postopkov.
      2.   Ta sporazum se ponovno pregleda najpozneje do 1. junija 2008 in nato najmanj vsake tri leta.
      3.   Ta sporazum se lahko spremeni na podlagi medsebojnega pisnega sporazuma pogodbenic.
      4.   Vsaka pogodbenica lahko ta sporazum odpove, tako da drugo pogodbenico o odpovedi pisno obvesti. Odpoved začne učinkovati šest mesecev po tem, ko je druga pogodbenica o tem prejela uradno obvestilo.
      V POTRDITEV TEGA so spodaj podpisani pooblaščenci podpisali ta sporazum

         V Bruslju, štiriindvajsetega novembra leta dva tisoč pet, v angleškem in francoskem jeziku, pri čemer sta obe jezikovni različici enako verodostojni.

         (1)  UL L 101, 11.4.2001, str. 1. Sklep, kakor je bil spremenjen s Sklepom 2004/194/ES (UL L 63, 28.2.2004, str. 48).

         (2)  UL L 63, 28.2.2004, str. 68. Sklep, kakor je bil nazadnje spremenjen s Sklepom 2005/68/SZVP (UL L 27, 29.1.2005, str. 59).

         PRILOGA
         BESEDILO IZJAV
         Izjava držav članic EU:
         Države članice EU, ki uporabljajo skupni ukrep EU o operaciji EU za krizno upravljanje, v kateri je udeležena Kanada, si bodo na podlagi vzajemnosti prizadevale, kolikor to dopuščajo njihovi notranji pravni sistemi, v čim večji meri opustiti zahtevke proti Kanadi zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

                     —

                     povzročilo osebje Kanade pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

                     —

                     povzročila uporaba katerih koli sredstev, ki pripadajo Kanadi, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Kanade pri uporabi teh sredstev.

               Izjava Kanade:
         Kanada, ki se pridružuje Skupnemu ukrepu EU o operaciji EU za krizno upravljanje, si bo na podlagi vzajemnosti prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, udeležene v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

                     —

                     povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

                     —

                     povzročila uporaba katerih koli sredstev, ki pripadajo državam, udeleženim v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev.


title: Odločba Nadzornega organa Efte št. 185/16/COL z dne 12. oktobra 2016 o odobritvi načrta delovanja omrežja za drugo referenčno obdobje načrta izvedbe enotnega evropskega neba (2015–2019) [2017/134]

text:
               26.1.2017

               SL

               Uradni list Evropske unije

               L 21/116

         ODLOČBA NADZORNEGA ORGANA EFTE
   št. 185/16/COL
   z dne 12. oktobra 2016
   o odobritvi načrta delovanja omrežja za drugo referenčno obdobje načrta izvedbe enotnega evropskega neba (2015–2019) [2017/134]
   NADZORNI ORGAN EFTE JE –
   ob upoštevanju akta iz točke 66t Priloge XIII k Sporazumu EGP (Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba, kakor je bila spremenjena), kakor je bil prilagojen Sporazumu EGP s Protokolom 1 k Sporazumu, zlasti člena 11(1) akta,
   ob upoštevanju akta iz točke 66xf Priloge XIII k Sporazumu EGP (Uredba (EU) št. 390/2013 Evropskega parlamenta in Sveta z dne 3. maja 2013 o določitvi načrta izvedbe za navigacijske službe zračnega prometa in funkcije omrežja), kakor je bil prilagojen Sporazumu EGP s Protokolom 1 k Sporazumu, zlasti člena 6(d) akta,
   ob upoštevanju naslednjega:

               (1)

               V skladu z aktom iz točke 66wn Priloge XIII k Sporazumu EGP (Uredba Komisije (EU) št. 677/2011 z dne 7. julija 2011 o določitvi podrobnih pravil za izvajanje funkcij omrežja za upravljanja zračnega prometa (ATM) in sprememb Uredbe (EU) št. 691/2010), upravitelj omrežja prispeva k izvajanju načrta izvedbe.

               (2)

               V skladu z Izvedbeno uredbo (EU) št. 390/2013 je upravitelj omrežja pripravil načrt delovanja omrežja za drugo referenčno obdobje načrta izvedbe enotnega evropskega neba (2015–2019).

               (3)

               Načrt delovanja omrežja je bil ocenjen glede na vseevropske cilje uspešnosti (1) in smiselno glede na merila iz Priloge IV k Izvedbeni uredbi (EU) št. 390/2013 ter druge zahteve iz navedene uredbe.

               (4)

               Ocena je pokazala, da je načrt delovanja omrežja v skladu z navedenimi cilji, merili in zahtevami. Zlasti v zvezi s ključnimi področji uspešnosti, kar zadeva varnost, okolje in zmogljivost, so cilji iz načrta enaki zadevnim vseevropskim ciljem ter so zato z navedenimi vseevropskimi cilji skladni. V zvezi s ključnim področjem uspešnosti stroškovne učinkovitosti so cilji iz načrta prav tako skladni z vseevropskimi cilji, glede na to, da je trend ugotovljenega zmanjševanja stroška na enoto nad ciljem na ravni Unije.

               (5)

               Zato je primerno, da Nadzorni organ Efte odobri končno različico načrta delovanja omrežja v njegovi izdaji iz junija 2015, kot ga je sestavil upravitelj omrežja –

         SPREJEL NASLEDNJO ODLOČBO:
   Člen 1
   Načrt delovanja omrežja za drugo referenčno obdobje načrta izvedbe enotnega evropskega neba (2015–2019) v njegovi izdaji iz junija 2015, kot ga je predložil upravitelj omrežja, se odobri.
   Člen 2
   Ta odločba začne veljati dvajseti dan po objavi v Dopolnilu EGP k Uradnemu listu Evropske unije.

      V Bruslju, 12. oktobra 2016

            Za Nadzorni organ Efte

         Sven Erik SVEDMAN

            Predsednik

         Helga JÓNSDÓTTIR

            Članica kolegija

      (1)  Akt iz točke 66xe Priloge XIII k Sporazumu EGP (Izvedbeni sklep Komisije 2014/132/EU z dne 11. marca 2014 o vzpostavitvi vseevropskih ciljev uspešnosti za mrežo za upravljanje zračnega prometa in mejnih vrednosti opozarjanja za drugo referenčno obdobje 2015–2019).


title: Sklep Sveta z dne 15. novembra 2013 o imenovanju dveh članov in treh namestnikov članov upravnega odbora Agencije za sodelovanje energetskih regulatorjev

text:
               19.11.2013

               SL

               Uradni list Evropske unije

               C 337/8

         SKLEP SVETA
   z dne 15. novembra 2013
   o imenovanju dveh članov in treh namestnikov članov upravnega odbora Agencije za sodelovanje energetskih regulatorjev
   2013/C 337/07
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (1) in zlasti člena 12 Uredbe,
   ob upoštevanju naslednjega:

               (1)

               V Uredbi (ES) št. 713/2009 je določeno, da Svet imenuje pet članov upravnega odbora Agencije za sodelovanje energetskih regulatorjev in njihove namestnike.

               (2)

               V skladu z Uredbo (ES) št. 713/2009 član upravnega odbora ne bi smel biti član odbora regulatorjev, člani upravnega odbora pa bi morali ravnati neodvisno in objektivno v javnem interesu.

               (3)

               S Sklepom z dne 22. decembra 2009 (2) je Svet v upravni odbor imenoval tri člane in tri namestnike za šest let, dva člana in dva namestnika pa za štiri leta.

               (4)

               Zaradi izteka štiriletnih mandatov dveh članov in dveh namestnikov ter odstopa enega namestnika s šestletnim mandatom bi bilo treba imenovati dva člana in tri namestnike, ki bi jih nadomestili –

         SPREJEL NASLEDNJI SKLEP:
   Člen 1
   Za člane upravnega odbora Agencije za sodelovanje energetskih regulatorjev se za štiri leta od 28. januarja 2014 imenujejo naslednje osebe:

               —

               Guy LENTZ, Luksemburg,

               —

               Jochen PENKER, Avstrija.

         Člen 2
   Za namestnike članov upravnega odbora Agencije za sodelovanje energetskih regulatorjev se za štiri leta od 28. januarja 2014 imenujejo naslednje osebe:

               —

               Detlef DAUKE, Nemčija,

               —

               Pal KOVACS, Madžarska,

               —

               Romas SVEDAS, Litva.

         Člen 3
   Ta sklep začne veljati na dan sprejetja.

      V Bruslju, 15. novembra 2013

            Za Svet

            Predsednik

         R. ŠADŽIUS

      (1)  UL L 211, 14.8.2009, str. 1.

      (2)  UL C 21, 28.1.2010, str. 1.


title: 2014/102/EU: Sklep Sveta z dne 28. januarja 2014 o sklenitvi Protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Slonokoščeno obalo (2013–2018)

text:
               22.2.2014

               SL

               Uradni list Evropske unije

               L 54/1

      SKLEP SVETA

   z dne 28. januarja 2014
   o sklenitvi Protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Slonokoščeno obalo (2013–2018)
   (2014/102/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 17. marca 2008 sprejel Uredbo (ES) št. 242/2008 o sklenitvi Sporazuma o partnerstvu v ribiškem sektorju med Evropsko skupnostjo na eni strani in Republiko Slonokoščeno obalo na drugi strani (1) (v nadaljnjem besedilu: Sporazum o partnerstvu).

               (2)

               Unija je z Republiko Slonokoščeno obalo izvedla pogajanja o novem protokolu, ki plovilom Unije dodeljuje ribolovne možnosti v vodah, v katerih Republika Slonokoščena obala izvaja svojo pristojnost ali jurisdikcijo na področju ribištva (v nadaljnjem besedilu: novi protokol).

               (3)

               Novi protokol je bil podpisan na podlagi Sklepa Sveta 2013/303/EU (2) in se bo začasno uporabljal od 1. julija 2013 naprej.

               (4)

               Novi protokol bi bilo treba odobriti –

         SPREJEL NASLEDNJI SKLEP:
   Člen 1
   Protokol o določitvi ribolovnih možnosti in finančnega prispevka iz Sporazuma med Evropsko unijo in Republiko Slonokoščeno obalo (2013–2018) (v nadaljnjem besedilu: novi protokol) se odobri v imenu Unije (3).
   Člen 2
   Predsednik Sveta v imenu Unije pošlje uradno obvestilo iz člena 14 novega protokola (4).
   Člen 3
   Ta sklep začne veljati na dan sprejetja.

      V Bruslju, 28. januarja 2014

            Za Svet

            Predsednik

         G. STOURNARAS

      (1)  UL L 75, 18.3.2008, str. 51.

      (2)  UL L 170, 22.6.2013, str. 1.

      (3)  Novi protokol je bil objavljen v UL L 170, 22.6.2013, str. 2, skupaj s sklepom o podpisu.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: 2011/557/EU, Euratom: Sklep Evropskega parlamenta z dne 10. maja 2011 o zaključku poslovnih knjig glede izvrševanja splošnega proračuna Evropske unije za proračunsko leto 2009, oddelek III – Komisija

text:
               27.9.2011

               SL

               Uradni list Evropske unije

               L 250/87

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig glede izvrševanja splošnega proračuna Evropske unije za proračunsko leto 2009, oddelek III – Komisija
   (2011/557/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2009 (1),

               —

               ob upoštevanju zaključnega letnega računa Evropske unije za proračunsko leto 2009 (SEC(2010) 963 – C7-0211/2010) (2),

               —

               ob upoštevanju poročila Komisije o nadaljnjem ukrepanju na podlagi sklepov o razrešnici za proračunsko leto 2008 (COM(2010) 650) in delovnih dokumentov osebja Komisije, priloženih temu poročilu (SEC(2010) 1437 in SEC(2010) 1438),

               —

               ob upoštevanju sporočila Komisije z dne 2. junija 2010„Zbirno poročilo o dosežkih Komisije pri upravljanju v letu 2009“ (COM(2010) 281),

               —

               ob upoštevanju letnega poročila Komisije organu, pristojnemu za podelitev razrešnice, o notranjih revizijah, opravljenih leta 2009 (COM(2010) 447), in delovnega dokumenta služb Komisije, ki je priložen temu poročilu (SEC(2010) 994),

               —

               ob upoštevanju poročila Komisije o odgovorih držav članic na poročilo Računskega sodišča za leto 2009 (COM(2011) 104),

               —

               ob upoštevanju letnega poročila Računskega sodišča o izvrševanju proračuna za proračunsko leto 2009 z odgovori institucij (3) in posebnih poročil Računskega sodišča,

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 287 Pogodbe o delovanju Evropske unije (4),

               —

               ob upoštevanju priporočil Sveta z dne 15. februarja 2011 o podelitvi razrešnice Komisiji glede izvrševanja proračuna za proračunsko leto 2009 (05891/2011 – C7-0053/2011),

               —

               ob upoštevanju priporočila Sveta z dne 15. februarja 2011 o podelitvi razrešnice izvajalskim agencijam glede izvrševanja proračuna za proračunsko leto 2009 (05893/2011 – C7-0054/2011),

               —

               ob upoštevanju členov 274, 275 in 276 Pogodbe ES, člena 17(1) Pogodbe o Evropski uniji, členov 317, 318 in 319 Pogodbe o delovanju Evropske unije ter členov 179a in 180b Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), kakor je bila spremenjena z uredbama Sveta (ES, Euratom) št. 1995/2006 (6) in (ES) št. 1525/2007 (7), zlasti členov 55, 145, 146 in 147 te uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti člena 14(2) in (3),

               —

               ob upoštevanju člena 76 in Priloge VI poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0134/2011),

               A.

               ker Komisija v skladu s členom 318 Pogodbe o delovanju Evropske unije predloži račune v zvezi z izvrševanjem proračuna in pripravi izkaz stanja sredstev in obveznosti Unije,

               1.

               odobri zaključek poslovnih knjig glede izvrševanja splošnega proračuna Evropske unije za proračunsko leto 2009;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2009, oddelek III – Komisija in izvajalske agencije;

               3.

               naroči svojemu predsedniku, naj ta sklep in resolucijo, ki je pomemben del sklepa, posreduje Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      (6)  UL L 390, 30.12.2006, str. 1.

      (7)  UL L 343, 27.12.2007, str. 9.

      (8)  UL L 11, 16.1.2003, str. 1.


title: Sklep Evropskega parlamenta (EU) 2016/1566 z dne 28. aprila 2016 o zaključnem računu Evropske fundacije za izboljšanje življenjskih in delovnih razmer za proračunsko leto 2014

text:
               14.9.2016

               SL

               Uradni list Evropske unije

               L 246/353

         SKLEP EVROPSKEGA PARLAMENTA (EU) 2016/1566
   z dne 28. aprila 2016
   o zaključnem računu Evropske fundacije za izboljšanje življenjskih in delovnih razmer za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske fundacije za izboljšanje življenjskih in delovnih razmer za proračunsko leto 2014,

               —

               ob upoštevanju poročila Računskega sodišča o zaključnem računu Evropske fundacije za izboljšanje življenjskih in delovnih razmer za proračunsko leto 2014 z odgovorom fundacije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice fundaciji glede izvrševanja proračuna za proračunsko leto 2014 (05584/2016 – C8-0063/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za zboljšanje življenjskih in delovnih razmer (4), zlasti člena 16,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0120/2016),

               1.

               ugotavlja, da so podatki v končnem zaključnem računu Evropske fundacije za izboljšanje življenjskih in delovnih razmer takšni kot v prilogi k poročilu Računskega sodišča;

               2.

               odobri zaključni račun Evropske fundacije za izboljšanje življenjskih in delovnih razmer za proračunsko leto 2014;

               3.

               naroči svojemu predsedniku, naj ta sklep posreduje direktorju Evropske fundacije za izboljšanje življenjskih in delovnih razmer, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 307.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 139, 30.5.1975, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2006/957/ES: Sklep Sveta z dne 18. decembra 2006 o odobritvi, v imenu Evropske skupnosti, spremembe Konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah

text:
                  29.12.2006

                  SL

                  Uradni list Evropske unije

                  L 386/46

         SKLEP SVETA
         z dne 18. decembra 2006
         o odobritvi, v imenu Evropske skupnosti, spremembe Konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah
         (2006/957/ES)
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
         ob upoštevanju predloga Komisije,
         ob upoštevanju mnenja Evropskega parlamenta,
         ob upoštevanju naslednjega:

                     (1)

                     Namen Konvencije ZN/EKE o dostopu do informacij, udeležbi javnosti pri odločanju in dostopu do pravnega varstva v okoljskih zadevah (Aarhuška konvencija) je javnosti zagotoviti pravice, pogodbenicam in organom javne oblasti pa naložiti obveznosti v zvezi z dostopom do informacij in udeležbo javnosti ter dostopom do pravnega varstva v okoljskih zadevah.

                     (2)

                     Evropska skupnost je skupaj z njenimi državami članicami v skladu s Pogodbo in zlasti njenim členom 175(1) pristojna za sklepanje mednarodnih sporazumov, ki prispevajo k uresničevanju ciljev, navedenih v členu 174(1) Pogodbe in za izvajanje obveznosti, ki iz tega izhajajo.

                     (3)

                     Skupnost je Aarhuško konvencijo podpisala 25. junija 1998. Konvencija je začela veljati 30. oktobra 2001. Skupnost je Konvencijo odobrila 17. februarja 2005 v skladu s Sklepom Sveta 2005/370/ES (1).

                     (4)

                     Na svojem drugem zasedanju 25. - 27. maja 2005 so pogodbenice sprejele spremembe Aarhuške konvencije, in sicer so podrobneje opredelile obveznosti, ki jih imajo pogodbenice v zvezi z udeležbo javnosti v procesu odločanja o gensko spremenjenih organizmih (GSO). V ustrezni zakonodaji Skupnosti, ki ureja GSO, zlasti pa v Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje (2) in Uredbi (ES) št. 1829/2003 Evropskega Parlamenta In Sveta z dne 22. septembra 2003 o gensko spremenjenih živilih in krmi (3) so tudi določbe o udeležbi javnosti pri odločanju o GSO, kar je v skladu s spremembo Aarhuške konvencije.

                     (5)

                     Pogodbenice imajo možnost zadevno spremembo Aarhuške konvencije ratificirati, sprejeti ali odobriti od 27. septembra 2005. Evropska skupnost in države članice bi morale sprejeti ukrepe, potrebne, da bi bilo mogoče, po možnosti sočasno, deponiranje njihovih listin o ratifikaciji, sprejetju ali odobritvi.

                     (6)

                     Spremembo Aarhuške konvencije bi bilo treba odobriti –

               SKLENIL:

            Člen 1
            Sprememba Aarhuške konvencije o udeležbi javnosti pri odločanju o gensko spremenjenih organizmih, se odobri v imenu Skupnosti.
            Besedilo spremembe Aarhuške konvencije je priloženo k temu sklepu.

            Člen 2

               1.   Predsednika Sveta se pooblasti, da imenuje osebo ali osebe, pooblaščene za deponiranje listine o odobritvi spremembe pri generalnem sekretarju Združenih narodov, v skladu s členom 14 Aarhuške konvencije.

               2.   Evropska skupnost in države članice, ki so pogodbenice Aarhuške konvencije, si prizadevajo za čimprejšnje deponiranje svojih listin o ratifikaciji, sprejetju ali odobritvi spremembe, najpozneje pa do 1. februarja 2008.

            Člen 3
            Ta sklep se objavi v Uradnem listu Evropske unije.

            V Bruslju, 18. decembra 2006

                  Za Svet

                  Predsednik

               J.-E. ENESTAM

            (1)  UL L 124, 17.5.2005, str. 1.

            (2)  UL L 106, 17.4.2001, str. 1. Direktiva, kakor je bila nazadnje spremenjena z Uredbo (ES) št. 1830/2003 (UL L 268, 18.10. 2003, str. 24).

            (3)  UL L 268, 18.10. 2003, str. 1.

            PRILOGA
            Sprememba konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah
            Odstavek 11 člena 6
            Obstoječe besedilo se nadomesti z:

                  „11.   Brez poseganja v člen 3(5) se določbe tega člena ne uporabljajo za odločitve o tem, ali se dovoli namerno sproščanje gensko spremenjenih organizmov v okolje in njihovo dajanje na trg.“.

            Člen 6a
            Za členom 6 se vstavi nov člen, ki se glasi:

                  „Člen 6a
                  Udeležba javnosti pri odločanju o namernem sproščanju gensko spremenjenih organizmov v okolje in njihovem dajanju na trg

                     1.   V skladu s pogoji iz Priloge Ia vsaka pogodbenica pred sprejetjem odločitev o tem, ali se dovoli namerno sproščanje gensko spremenjenih organizmov v okolje in njihovo dajanje v promet, poskrbi za pravočasne in učinkovite informacije ter udeležbo javnosti.

                     2.   Zahteve, ki jih pogodbenice sprejmejo v skladu z določbami iz odstavka 1 tega člena, bi se morale medsebojno dopolnjevati in podpirati z določbami iz njihovih nacionalnih okvirov biološke varnosti v skladu s cilji Kartagenskega protokola o biološki varnosti.“.

            Priloga Ia
            Za Prilogo I se vstavi nova priloga, ki se glasi:
            „Priloga Ia
            Pogoji iz člena 6a

                        1.

                        Vsaka pogodbenica znotraj svojega regulativnega okvira sprejme določbe o učinkovitem obveščanju in udeležbi javnosti pri odločanju ob upoštevanju določb člena 6a, vključno z razumnim rokom, da lahko javnost na ustrezen način izrazi svoje mnenje o predlaganih odločitvah.

                        2.

                        Kadar je to primerno, lahko pogodbenica znotraj svojega regulativnega okvira določi izjeme glede postopka udeležbe javnosti, navedenega v tej prilogi:

                                    (a)

                                    primeru namernega sproščanja gensko spremenjenih organizmov (GSO) v okolje za kakršen koli drug namen, razen za njihovo dajanje v promet, če:

                                                (i)

                                                je bilo takšno sproščanje v skladu s primerljivimi biogeografskimi pogoji znotraj regulativnega okvira zadevne pogodbenice že odobreno;
                                                in

                                                (ii)

                                                je bilo v zvezi z zadevnim sproščanjem GSO v primerljivih ekosistemih predhodno pridobljenih dovolj izkušenj.

                                    (b)

                                    V primeru dajanja GSO na trg, če:

                                                (i)

                                                je bilo to znotraj regulativnega okvira zadevne pogodbenice že odobreno;
                                                ali

                                                (ii)

                                                je to namenjeno raziskavam ali zbirkam kultur.

                        3.

                        Brez poseganja v veljavno zakonodajo o zaupnosti v skladu z določbami člena 4 vsaka pogodbenica ustrezno, pravočasno in učinkovito zagotovi javnosti povzetek vloge za pridobitev dovoljenja v zvezi z namernim sproščanjem GSO v okolje in njihovo dajanje v promet na njenem ozemlju ter poročilo o oceni, kadar je na voljo, v skladu s svojim nacionalnim okvirom glede biološke varnosti.

                        4.

                        Pogodbenice v nobenem primeru ne štejejo naslednjih informacij za zaupne:

                                    (a)

                                    splošen opis genetsko spremenjenih organizmov ali zadevnih organizmov, ime in naslov prosilca za dovoljenje v zvezi z namernim sproščanjem, predvidene uporabe in, kadar je to primerno, mesto sproščanja;

                                    (b)

                                    metode in načrte za spremljanje gensko spremenjenih organizmov ali zadevnih organizmov ter načrte ukrepov za primer nesreče;

                                    (c)

                                    ocena tveganja za okolje.

                        5.

                        Vsaka pogodbenica zagotovi preglednost postopkov odločanja in javnosti omogoči dostop do informacij v zvezi s temi postopki. Take informacije na primer zadevajo:

                                    (i)

                                    značaj možnih odločitev;

                                    (ii)

                                    organ javne oblasti, pristojen za odločanje;

                                    (iii)

                                    določbe o udeležbi javnosti v skladu z odstavkom 1;

                                    (iv)

                                    navedbo organa javne oblasti, od katerega se lahko pridobijo ustrezne informacije;

                                    (v)

                                    navedbo organa javne oblasti, kateremu se lahko predložijo pripombe in rok za njihovo predložitev.

                        6.

                        Določbe v skladu z odstavkom 1 javnosti omogočajo, da na kakršen koli primeren način predloži kakršne koli pripombe, informacije, analize ali mnenja, ki se ji zdijo ustrezna v zvezi s predlaganim namernim sproščanjem, vključno z dajanjem v promet.

                        7.

                        Vsaka pogodbenica si prizadeva zagotoviti, da se upošteva izid postopka udeležbe javnosti v skladu z odstavkom 1, kadar se odloča o omogočanju namernega sproščanja GSO v okolje, vključno z njihovim dajanjem v promet.

                        8.

                        Pogodbenice zagotovijo, da organ javne oblasti ob sprejetju odločitve v skladu z določbami iz te priloge javnosti omogoči dostop do besedila odločitve skupaj z razlogi in utemeljitvami, na podlagi katerih je bila sprejeta.“.


title: Sklep Komisije z dne 11. decembra 1998 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Azerbajdžansko republiko na drugi strani sklenjenim v imenu Evropske skupnosti za premog in jeklo in Evropske skupnosti za atomsko energijo (objavljeno pod dokumentarno številko K(1998) 4008) (Besedilo se nanaša na EGP)

text:
Pomembno pravno obvestilo

|

31999D0101

Uradni list L 033 , 06/02/1999 str. 0020 - 0020

		Sklep Komisijez dne 11. decembra 1998o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Azerbajdžansko republiko na drugi strani sklenjenim v imenu Evropske skupnosti za premog in jeklo in Evropske skupnosti za atomsko energijo(objavljeno pod dokumentarno številko K(1998) 4008)(Besedilo se nanaša na EGP)(1999/101/ESPJ, Euratom)EVROPSKA KOMISIJA JEob upoštevanju Pogodbe o ustanovitvi Evropske skupnosti za premog in jeklo, zlasti prvega odstavka člena 95 Pogodbe,ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,ker je, dokler ne začne veljati Sporazum o partnerstvu in sodelovanju, podpisan v Luxembourgu 22. aprila 1996, treba sprejeti Začasni trgovinski sporazum, podpisan v Bruslju 8. oktobra 1997 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Azerbajdžansko republiko na drugi strani;ker je sprejetje Začasnega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;po posvetovanju s Posvetovalnim odborom in po odobritvi Sveta z dne 13. oktobra 1998,SKLENILA:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Azerbajdžansko republiko na drugi strani, skupaj s Protokolom in izjavami, se potrdi v imenu Evropske skupnosti za premog in jeklo in Evropske skupnosti za atomsko energijo.Besedila so priloga temu sklepu [1].Člen 2Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, predvideno v členu 32 Začasnega trgovinskega sporazuma.V Bruslju, 11. decembra 1998Za KomisijoHans Van Den BroekČlan Komisije[1] UL L 285, 22.10.1998, str. 2, et seq.--------------------------------------------------